Í 2006 var Knút tangentleikari á tveimum fløguútgávum. Gestir góvu út fløguna Burtur frá Toftunum, ið fekk góð ummæli úti sum heima, og bólkurin spældi konsertir Í Føroyum, Danmark og Íslandi. Marius góvu út fløguna The Sky Is Our Home, og bólkurin spældi í Føroyum og Íslandi. Í mai 2008 fór Knút í upptøkuhøli (Lundgaard Studios, DK) at taka upp til næstu plátuna. Við honum vóru Bogi á Lakjuni (gittar, produktión), Jens L. Thomsen (bass, upptøka, ljóðbland) og Høgni Lisberg (trummur). Úrslitið gjørdist The Desert Holds A Flower, ið er til taks á LP og fløgu á Plátufelagnum Tutl.